किफायत जैसा विशेषण जितना राबिंसन क्रूसो जैसे एकाकी, आत्मनिर्भर व्यक्ति पर लागू होता है उतना ही हर उस व्यक्ति पर लागू होता है जो व्यापक श्रम-विभाजन और जटिल विनिमय की विशेषता वाले समाज में रहता है। रॉबिंसन क्रूसो का कार्य उपलब्ध साधनों का इस प्रकार उपयोग करना था ताकि वह अधिकतम संतुष्टि प्राप्त कर सके। क्रूसो के कल्याण को अधिकतम करने के लिए निर्णय और चुनाव की प्रक्रिया का होना आवश्यक है। इसी प्रकार आधुनिक अर्थव्यवस्था में पारस्परिक क्रिया में लिप्त बहुत अधिक व्यक्ति सभी उपलब्ध साधनों का कुशलतम उपयोग करके संतुष्टि प्राप्त करना चाहते हैं। यह आर्थिक समस्या उस समाजवादी अर्थव्यवस्था में भी विद्यमान रहती है जहां निर्णय और चुनाव जैसे विषय केंद्रीकृत आयोजन बोर्ड में निहित हैं तथा उस बाजार अर्थव्यवस्था में भी जहां व्यक्तियों द्वारा स्वतंत्र निर्णय लिए जाते हैं।